Ingyenes födémszigetelési program

Ingyenes födémszigetelési program részesei lehetnek azok az állandó lakhellyel rendelkező ingatlantulajdonosok, akiknek a házában a födém nincs szigetelve és a tetőtér járható.  A programban társasházak is részt vehetnek, amennyiben a társasház állandóan lakott. A társasház nevében a közösképviselő jogosult beadni a jelentkezési lapot és minden tulajdonostól szükséges a hozzájáruló nyilatkozat leadása.
A program során a kivitelező a teljes anyagköltséget és a munkadíjat 100%-ban finanszírozza. 
A finanszírozást egy megállapodás keretein belül audit cég végzi. A vissza nem térítendő támogatás az EHAT 2015. évi LVII. törvény keretein belül kerül megvalósításra. A törvény lehetővé teszi, hogy egyes korszerűsítések megvalósításával a végfelhasználók energiáját megtérítsék. 

Födémszigetelési projekt a lakosság rezsicsökkentéséhez járul hozzá, ezért a végfelhasználónak (Beruházónak) térítésmentesen biztosítják padlásfödémek szigetelését. A szolgáltatásért cserébe a korszerűsítés révén keletkezett energiamegtakarítás első jogosultsági pozíciójának átruházását kéri a projektgazda. (Ezt a pályázó magánszemélyként nem tudja érvényesíteni.)
A pályázat első beadási határideje – a pályázatra történő jelentkezés 
2025. január 1. napjától a program zárásáig folyamatos.
A pályázat elbírálásához szükséges kötelezően benyújtandó dokumentumok: 
· 30 napnál nem régebbi teljes tulajdoni lap (nem kell hiteles), amely ügyfélkapu használatával ingyenesen lekérhető
· Jelentkezési lap - kitöltve
· Több tulajdonú ingatlan vagy kiskorú esetén, a megfelelő személyek által kitöltött és aláírt hozzájáruló nyilatkozat (Több tulajdonos esetén egy tulajdonos által kitöltött jelentkezési lap és a többi tulajdonos által kitöltött hozzájáruló nyilatkozat beadása szükséges)
· Alaprajz (fehér lapra, vonalzóval megrajzolt, a valóságnak megfelelő alaprajz, melyen szerepel a szigeteléssel érintett felület nagysága és a határoló falak méretei méterben megadva, a helyiségek feltüntetése megjelölve, hogy fűtött vagy fűtetlen. A fűtött, fűtetlen és a szigetelhető felület mérete egész számra lefelé kerekítve m2-ben megadva.
· Külső fotó az ingatlanról (elölről és oldalról, melyek alapján jól látható az ingatlan formája)- minden oldal külön és a sarkokból is fényképezve
· Fotó a padlásfödém teljes felületének szigetelés előtti állapotáról (üres födém, melyen semmilyen szigetelőanyag vagy ahhoz hasonló anyag nem látható – szálas anyag, lépésálló hungarocell, purhab, rongy, egyéb.), kiürített állapotban, az esetlegesen ezidáig a padláson tárolt tárgyak, eszközök stb. lehordása utáni állapotról.
· Fotó az ingatlan fűtési rendszeréről pl. egy-két fűtőtestről, kályháról stb

Fagerendás, stukatúros födém szigetelésére is van lehetőség, a beküldendő fotók alapján Kivitelező eldönti, hogy a szigetelés elvégezhető-e.

Pályázati fenntartási idő: A megvalósult beruházást követő 5 év.
Pályázati időn belüli ingatlan értékesítés esetén, az adás-vételi szerződésben rögzíteni kell a pályázat fenntartási idejének pontos dátumát.
Pályázati fenntartási időn belül a szigetelt födémen bármilyen nemű változtatás tilos!
Amennyiben Beruházó a pályázati idő fenntartása alatt kárt tesz, vagy elemi kárt nem állít helyre a lerakott szigetelésben, úgy a teljes pályázati összeg megfizetésére kötelezhető.
A fenntartási időn belül, az elvégzett munkát bármikor ellenőrízheti az auditor illetve a pályázatot kiíró.

Szigeteléshez felhasznált anyagok:
1. réteg a födémre: vízálló fólia
2. réteg – a vízálló fóliára: 30 cm vastag üveggyapot
3. réteg: egybefüggő, páraáteresztő fólia, amely a födémhez rögzítésre kerül.

Szigetelést követően a födém (padlás) tárolásra kizárólag akkor használható, ha a felhelyezett szigetelő anyag nem sérül!

Pályázatok beadását elbírálási folyamat követi, amelynek eredményéről tájékoztatjuk pályázót. A bírálat során a kivitelő/szakértő szükség esetén telefonon keresi Beruházót az adatok pontosítása miatt.
A nyertes pályázatok összegyűjtésre kerülnek, a területileg egymáshoz közeli, elsőkörben beadott pályázatok kerülnek egyszerre kivitelezésre.
A kivitelezés pontos napját, Kivitelező egyezteti Beruházóval.

Pályázat beadásának módja e-mail útján:

· Kozma László:
E-mail: zerokoltsegszigeteles@gmail.com
Tel.:  06/30-244-8393

· Szabó Sándor:
E-mail: zerokoltsegszigeteles@gmail.com
Tel.: 06/20-402-5731

· Kakstetter Vivien:
E-mail: kakstetter.vivien@eco-capital.hu
Tel.: 06/70-787-5105

Kérjük, hogy kérdéseiket lehetőség szerint e-mail-ben tegyék fel, amelyre a lehető legrövidebb időn belül választ küldünk.
Telefonon hívást munkanapokon 8:00-16:00 óra között tudunk fogadni.
Kérjük a fenti időintervallum betartását!

